stanford-oval/wikipedia huggingface dataset:
วัดหนองดินแดง

| วัดหนองดินแดง |
| --- | --- |

ที่ตั้ง: เลขที่ 192 หมู่ที่ 7 ทางหลวงชนบท นฐ.1003 ตำบลหนองดินแดง อำเภอเมืองนครปฐม จังหวัดนครปฐม 73000
ประเภท: วัดราษฎร์
นิกาย: มหานิกาย
พระพุทธรูปสำคัญ: พระพุทธศิลามณี
เจ้าอาวาส: พระครูหริภูมิรักษ์ (ชันยา อติฉนฺโท ป.ธ.3)
 สถานีย่อยพระพุทธศาสนา
วัดหนองดินแดง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านลำสระเกตุ ตำบลหนองดินแดง อำเภอเมืองนครปฐม จังหวัดนครปฐม
จากหลักฐานที่พบและตำแหน่งที่ตั้ง เชื่อว่าชุมชนโบราณบริเวณวัดหนองดินแดงน่าจะมีมาแล้วตั้งแต่สมัยทวารวดี แม้จะมีการอยู่อาศัยไม่หนาแน่นนักแต่น่าจะมีความต่อเนื่องเรื่อยมาจนถึงสมัยปัจจุบัน โดยมีลำน้ำบางแขม (คลองหนองดินแดง) และคลองห้วยลึกเป็นเส้นทางคมนาคมที่สำคัญ ส่วนวัดหนองดินแดงในปัจจุบันเชื่อกันว่าน่าจะสร้างขึ้นในสมัยรัตนโกสินทร์ ข้อมูลของกรมการศาสนาระบุว่าตั้งวัดเมื่อ พ.ศ. 2458 และได้รับพระราชทานวิสุงคามสีมาเมื่อ พ.ศ. 2471
ปูชนียวัตถุของวัดได้แก่ พระพุทธศิลามณี (หลวงพ่อแดง) เป็นพระพุทธรูปปางสมาธิ สลักขึ้นจากหินทรายสีแดง ประดิษฐานในหอพระทรงมณฑปบริเวณหน้าวัด มีประวัติกล่าวว่าอัญเชิญมาจากวัดโรงม้า (ร้าง) ซึ่งอยู่ในบริเวณใกล้เคียงเมื่อ พ.ศ. 2499 ลักษณะพุทธศิลปะคล้ายกับศิลปะลาว วัดยังมีระฆังหินจำนวน 3 ชิ้น พบวางประดับสวนหย่อมบริเวณด้านข้างหอพระซึ่งประดิษฐานพระพุทธศิลามณี
รายนามเจ้าอาวาส

พระจาด
หลวงตาพร้อม
หลวงพ่อใช้ พุทฺธสโร
พระทองดี จนฺทสโร
พระครูสาธุกิจวิมล (เล็ก ชิโต)
พระครูหริภูมิรักษ์ (ชันยา อติฉนฺโท ป.ธ.3)
วัดดอนหญ้านาง

| วัดดอนหญ้านาง |
| --- | --- |


ที่ตั้ง: เลขที่ 28 บ้านดอนหญ้านาง หมู่ที่ 3 ตำบลดอนหญ้านาง อำเภอภาชี จังหวัดพระนครศรีอยุธยา
ประเภท: วัดราษฎร์
นิกาย: มหานิกาย (เถรวาท)
พระประธาน: พระพุทธรูป ปางมารวิชัย ขนาดพระเพลา กว้าง 60 นิ้ว สูง 79 นิ้ว
เจ้าอาวาส: พระสมุห์สายัณห์ อตฺตสิโน
ความพิเศษ: พระพุทธรูปปางสมาธิ พระนามหลวงพ่อดำ สร้างเมื่อ พ.ศ. 2300 ขนาดพระเพลา กว้าง 23 นิ้ว สูง 30 นิ้ว
เวลาทำการ: เปิดทุกวัน
จุดสนใจ: สักการบูชารูปเหมือนหลวงพ่อเสาร์
 สถานีย่อยพระพุทธศาสนา
วัดดอนหญ้านาง ตั้งอยู่เลขที่ 28 บ้านดอนหญ้านาง หมู่ที่ 3 ตำบลดอนหญ้านาง อำเภอภาชี จังหวัดพระนครศรีอยุธยา สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดเป็นที่ราบ ที่ดินที่ตั้งวัดมีเนื้อที่ 8 ไร่ 5 ตารางวา.
ประวัติ

วัดดอนหญ้านาง ตั้งเมื่อ พ.ศ. 2440 โดย มีขุนศรีภู่ มากบดี ได้บริจาคที่ดินและดำเนินการสร้างวัด ต่อมา นายผล มากบดี ซึ่งเป็นบุตร พร้อมด้วยญาติพี่น้องและชาวบ้าน ได้ให้การอุปถัมภ์ บำรุงวัดสืบมา ต่อมาเมื่อวัดทรุดโทรมลง ในปี พ.ศ. 2495 ได้มีผู้ใหญ่เชย จำเนียรกาล เข้ามาอุปถัมภ์วัดผู้หนึ่ง วัดดอนหญ้านางซึ่งบางคนเรียกสั้น ๆ ว่า "วัดดอนนาง" อุโบสถหลังเก่า ได้รับพระราชทานวิสุงคามสีมาเมื่อ พ.ศ. 2450 อุโบสถหลังใหม่ ได้รับพระราชทานวิสุงคามสีมา เมื่อ พ.ศ. 2535 มีฐานะเป็นวัดราษฎร์.
ประวัติ > ศาสนสถาน

1.1 อุโบสถหลังเก่า สร้างเมื่อ พ..ศ. 2450 กว้าง 6 เมตร ยาว 13 เมตร
1.2 อุโบสถหลังใหม่ สร้างเมื่อ พ.ศ. 2528 กว้าง 8 เมตร ยาว 20 เมตร
1.3 วิหารหลวงพ่อเสาร์ ประดิษฐานพระแก้วมรกต สร้างเมื่อ พ.ศ. 2556 กว้าง 6 เมตร ยาว 9 เมตร .
ประวัติ > ศาสนวัตถุ

1.1 พระประธานในอุโบสถหลังเก่า พุทธลักษณะ เป็นพระพุทธรูปปางสมาธิ พระนามหลวงพ่อดำ สร้างเมื่อ พ.ศ. 2300 ขนาดพระเพลา กว้าง 23 นิ้ว สูง 30 นิ้ว
1.2 พระประธานในอุโบสถหลังใหม่ พุทธลักษณะ เป็นพระพุทธรูปปางมารวิชัย ขนาดพระเพลา กว้าง 60 นิ้ว สูง 79 นิ้ว
1.3 พระแก้วมรกต ประดิษฐานในวิหารหลวงพ่อเสาร์ ขนาดพระเพลา กว้าง 39 นิ้ว สูง 49 นิ้ว
1.4 รูปหล่อหลวงพ่อเสาร์ ประดิษฐานในวิหารหลวงพ่อเสาร์ ขนาดหน้าตัก กว้าง 29 นิ้ว สูง 32 นิ้ว .
ประวัติ > เสนาสนะ

1.1 ศาลาการเปรียญ สร้างเมื่อ พ.ศ. 2511 กว้าง 18 เมตร ยาว 34 เมตร
1.2 กุฏิสงฆ์ สร้างเมื่อ พ.ศ. 2509 กว้าง 6 เมตร ยาว 51 เมตร
1.3 กุฏิเจ้าอาวาส สร้างเมื่อ พ.ศ. 2501 กว้าง 7 เมตร ยาว 9 เมตร
1.4 ศาลาบำเพ็ญกุศล สร้างเมื่อ พ.ศ. 2545 กว้าง 15 เมตร ยาว 30 เมตร
1.5 ฌาปนสถาน เมรุ สร้างเมื่อ พ.ศ. 2531 กว้าง 6 เมตร ยาว 15 เมตร
นอกจากนี้ยังมี หอระฆัง ซุ้มประตูวัด โรงเก็บพัสดุ โรงครัว และห้องสุขา .
การบริหารและการปกครอง > ลำดับเจ้าอาวาส

1. พระอาจารย์ชะเอ็ม
2. พระอาจารย์ลิ่ว
3. พระอาจารย์เปลี่ยน
4. พระครูพินิตสังฆการ (หลวงพ่อเสาร์)
5. พระสมุห์สายัณห์ อตฺตสิโน พ.ศ. 2554 ถึง ปัจจุบัน .
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
ลำดับเจ้าอาวาสวัดดอนหญ้านาง ต.ดอนหญ้านาง อ.ภาชี จ.พระนครศรีอยุธยา 
| ลำดับที่ | รายนาม/สมณศักดิ์ | ตำแหน่ง | เริ่มวาระ | สิ้นสุดวาระ | หมายเหตุ |  |
| 1 | พระอาจารย์ชะเอ็ม | เจ้าอาวาส | - | - | มรณภาพ |  |
| 2 | พระอาจารย์ลิ่ว | เจ้าอาวาส | - | - | มรณภาพ |  |
| 3 | พระอาจารย์เปลี่ยน | เจ้าอาวาส | - | - | มรณภาพ |  |
| 4 | พระครูพินิตสังฆการ (หลวงพ่อเสาร์) | เจ้าอาวาส | - | - | มรณภาพ |  |
| 5 | พระสมุห์สายัณห์ อตฺตสิโน | เจ้าอาวาส | พ.ศ. 2554 | - | ปัจจุบัน |  |
วัดหนองบัว

วัดหนองบัว อาจหมายถึง
วัดหนองบัว จังหวัดกาญจนบุรี
วัดหนองบัว จังหวัดกาฬสินธุ์
วัดหนองบัว จังหวัดกำแพงเพชร
วัดหนองบัว อำเภอท่าใหม่ จังหวัดจันทบุรี
วัดหนองบัว อำเภอเมืองจันทบุรี จังหวัดจันทบุรี
วัดหนองบัว จังหวัดฉะเชิงเทรา
วัดหนองบัว จังหวัดชัยนาท
วัดหนองบัว จังหวัดชุมพร
วัดหนองบัว อำเภอเวียงชัย จังหวัดเชียงราย
วัดหนองบัว อำเภอเวียงป่าเป้า จังหวัดเชียงราย
วัดหนองบัว ตำบลแม่แตง อำเภอแม่แตง จังหวัดเชียงใหม่
วัดหนองบัว ตำบลช่อแล อำเภอแม่แตง จังหวัดเชียงใหม่
วัดหนองบัว อำเภอหางดง จังหวัดเชียงใหม่
วัดหนองบัว จังหวัดตราด
วัดหนองบัว อำเภอคง จังหวัดนครราชสีมา
วัดหนองบัว อำเภอเมืองนครราชสีมา จังหวัดนครราชสีมา
วัดหนองบัว จังหวัดนครศรีธรรมราช
วัดหนองบัว อำเภอตาคลี จังหวัดนครสวรรค์
วัดหนองบัว อำเภอหนองบัว จังหวัดนครสวรรค์
วัดหนองบัว อำเภอท่าวังผา จังหวัดน่าน
วัดหนองบัว อำเภอนาน้อย จังหวัดน่าน
วัดหนองบัว อำเภอนางรอง จังหวัดบุรีรัมย์
วัดหนองบัว อำเภอปะคำ จังหวัดบุรีรัมย์
วัดหนองบัว จังหวัดประจวบคีรีขันธ์
วัดหนองบัว อำเภอกบินทร์บุรี จังหวัดปราจีนบุรี
วัดหนองบัว อำเภอเมืองปราจีนบุรี จังหวัดปราจีนบุรี
วัดหนองบัว จังหวัดพระนครศรีอยุธยา
วัดหนองบัว จังหวัดพะเยา
วัดหนองบัว อำเภอโพทะเล จังหวัดพิจิตร
วัดหนองบัว อำเภอโพธิ์ประทับช้าง จังหวัดพิจิตร
วัดหนองบัว อำเภอบางระกำ จังหวัดพิษณุโลก
วัดหนองบัว อำเภอเมืองพิษณุโลก จังหวัดพิษณุโลก
วัดหนองบัว อำเภอวังทอง จังหวัดพิษณุโลก
วัดหนองบัว จังหวัดเพชรบุรี
วัดหนองบัว จังหวัดเพชรบูรณ์
วัดหนองบัว จังหวัดแพร่
วัดหนองบัว อำเภอกุดรัง จังหวัดมหาสารคาม
วัดหนองบัว อำเภอแกดำ จังหวัดมหาสารคาม
วัดหนองบัว อำเภอพยัคฆภูมิพิสัย จังหวัดมหาสารคาม
วัดหนองบัว จังหวัดร้อยเอ็ด
วัดหนองบัว อำเภอโคกสำโรง จังหวัดลพบุรี
วัดหนองบัว อำเภอพัฒนานิคม จังหวัดลพบุรี
วัดหนองบัว อำเภอกันทรารมย์ จังหวัดศรีสะเกษ
วัดหนองบัว อำเภอขุนหาญ จังหวัดศรีสะเกษ
วัดหนองบัว อำเภอศรีรัตนะ จังหวัดศรีสะเกษ
วัดหนองบัว อำเภออุทุมพรพิสัย จังหวัดศรีสะเกษ
วัดหนองบัว จังหวัดสมุทรสาคร
วัดหนองบัว จังหวัดสระแก้ว
วัดหนองบัว อำเภอบ้านหมอ จังหวัดสระบุรี
วัดหนองบัว อำเภอเมืองสระบุรี จังหวัดสระบุรี
วัดหนองบัว ตำบลไกรใน อำเภอกงไกรลาศ จังหวัดสุโขทัย
วัดหนองบัว ตำบลท่าฉนวน อำเภอกงไกรลาศ จังหวัดสุโขทัย
วัดหนองบัว อำเภอบ้านด่านลานหอย จังหวัดสุโขทัย
วัดหนองบัว อำเภอศรีนคร จังหวัดสุโขทัย
วัดหนองบัว จังหวัดสุพรรณบุรี
วัดหนองบัว อำเภออู่ทอง จังหวัดสุรินทร์
วัดหนองบัว อำเภอจอมพระ จังหวัดสุรินทร์
วัดหนองบัว อำเภอชุมพลบุรี จังหวัดสุรินทร์
วัดหนองบัว อำเภอเมืองสุรินทร์ จังหวัดสุรินทร์
วัดหนองบัว จังหวัดอำนาจเจริญ
วัดหนองบัว จังหวัดอุดรธานี
วัดหนองบัว อำเภอตระการพืชผล จังหวัดอุบลราชธานี
วัดหนองบัว อำเภอวารินชำราบ จังหวัดอุบลราชธานี
วัดหนองบัว อำเภอม่วงสามสิบ จังหวัดอุบลราชธานี
วัดหนองบัว อำเภอกุดข้าวปุ้น จังหวัดอุบลราชธานี
วัดหนองบัว หรือวัดพระธาตุหนองบัว อำเภอเมืองอุบลราชธานี   จังหวัดอุบลราชธานี
วัดหนองบัว อำเภอบุณฑริก จังหวัดอุบลราชธานี
วรินทร วัตรสังข์

| วรินทร วัตรสังข์ |
| --- | --- |
ชื่ออื่น: แอนนา ทีวีพูล
เกิด: กรุงเทพมหานคร ประเทศไทย
อาชีพ: นักแสดง นางงาม ยูทูปเบอร์ พิธีกร
ปีที่แสดง: พ.ศ. 2554–2566
วรินทร วัตรสังข์ หรือที่รู้จักกันดีในชื่อ แอนนา ทีวีพูล ชื่อเล่น แอนนา  เป็นอดีตนักแสดง นางงาม และพิธีกรชาวไทย​ ​เกิดวันที่​ 18 สิงหาคม​ ​2527​เป็นคนจังหวัด​ นนทบุรี​
ประวัติ

แอนนา วรินทร วัตรสังข์ หรือที่รู้จักกันดีในชื่อ  แอนนา ทีวีพูล เป็นอดีตนักข่าวบันเทิงและพิธีกรสาวมากความสามารถ เธอเริ่มต้นเส้นทางในวงการบันเทิงจากการเป็นนักข่าวของสำนักข่าวทีวีพูล ก่อนจะก้าวขึ้นมาเป็นพิธีกรรายการบันเทิงชื่อดัง สร้างชื่อเสียงให้เธอเป็นที่รู้จักอย่างกว้างขวาง
แม้  วรินทร  จะต้องเผชิญกับวิกฤตชีวิตหลายครั้ง เช่น ช่วงน้ำท่วมใหญ่ปี 2554-2555 ที่ทำให้เธอต้องลาออกจากงานประจำเพื่อไปทำงานต่างประเทศ หรือปัญหาคดีความเรื่องหวยทิพย์ แต่แอนนาก็ไม่เคยยอมแพ้ เธอกลับมาผงาดในวงการบันเทิงอีกครั้งในฐานะพิธีกรรายการ "เผ็ดมันส์บันเทิง" ทางช่อง 8 และยังสร้างรายได้อย่างเป็นกอบเป็นกำจากอาชีพเสริมมากมาย ทั้งการไลฟ์ขายสินค้า รีวิวสินค้า และช่องยูทูบของตัวเอง และเธอเป็นเพื่อนสนิทนักแสดงสาวชื่อดัง ภัทรธิดา พัชรวีระพงษ์โดยทั้งคู่เริ่มสนิทกันตั้งแต่ตอนเรียนมหาวิทยาลัย ปี 1
ชีวิตส่วนตัว

ด้านชีวิตส่วนตัว วรินทร เคยคบหาดูใจกับแฟนหนุ่มนอกวงการมานานกว่า 5 ปี และรับเด็กมาเลี้ยงเป็นลูกบุญธรรมคนหนึ่ง ชื่อ น้องแอร์พอร์ต ปัจจุบันแอนนากลับมาโสดอีกครั้ง แม้ว่าจะเลิกรากันแล้ว แต่ทั้งคู่ยังเป็นเพื่อนที่ดีต่อกัน
วงการบันเทิง

เริ่มจากการชีวิตนักข่าวบันเทิง ต่อมาทำงานเป็นพิธีกรรายการบันเทิงที่สำนักข่าวทีวีพูล ทำให้เริ่มเป็นที่รู้จักมากขึ้นในนาม แอนนา ทีวีพูล เมื่อเกิดเหตุการณ์น้ำท่วมครั้งใหญ่ช่วงปี 2554-2555 เข้าสู่ช่วงวิกฤตหลาย ๆ อย่าง เธอจึงตัดสินใจลาออกจากงานประจำ และเดินทางไปทำงานที่ประเทศสวิตเซอร์แลนด์ จนสามารถปลดหนี้ให้กับครอบครัวได้ ต่อมาแอนนาเดินทางกลับไทย และเริ่มมีงานในวงการบันเทิงอีกครั้ง ปัจจุบันเป็นพิธีกรรายการ เผ็ดมันส์บันเทิง ทางช่อง 8 นอกจากนี้ยังมีอาชีพเสริมอื่น ๆ ไม่ว่าจะเป็น ไลฟ์สดขายของ รีวิวสินค้า รวมถึง ยูทูบเบอร์ นอกจากนี้แอนนา ยังคว้ามงกุฎจากเวทีสาวข้ามเพศอย่าง Miss Thai ACDC 2020 รวมถึงเป็นตัวแทนจากประเทศไทยในการประกวด Miss ACDC 2020 อีกด้วย
คดีความ

วันที่  21 พ.ค. 2567 ที่  วรินทร วัตรสังข์ หรือ แอนนาทีวีพูล เธอถูกตามหมายจับศาลจังหวัดกาญจนบุรี จ.328 / 2567  ลงวันที่ 17 พ.ค.67 โดยกล่าวหาว่า “ฉ้อโกงประชาชน”    ตอนนี้ปัจจุบันได้ถูกประกันตัวออกมาแล้ว​อยู่ในระหว่างการต่อสู้คดี
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2563 | เลดี้บานฉ่ำ | แอนนี่ (รับเชิญ) | ช่องวัน 31 |
| 2563 | ปอบผีเจ้า2 | ชาวบ้าน (รับเชิญ) | ช่อง 8 |
| 2566 | Show Me Love แค่อยากบอกรัก | แม่กีกี้ | GrandTV |
ผลงาน > พิธีกร

รายการ​ spicy ช่อง​ทีวีพูล
รายการ​ tvpool tonight ช่อง​5​ พิธีกรภาคสนาม
เผ็ดมันส์บันเทิง ช่อง 8
ผลงาน > การประกวด

Miss Thai ACDC 2020
รองอันดับ​1 Miss ACDC 2012
ลำต้น

ลำต้นที่แสดงให้เห็นข้อ (node) ปล้อง (internpode) และก้านใบ (petiole)
ลำต้นเหนือพื้นดินของ Polygonatum สูญเสียใบไม้ไป แต่ได้สร้างรากพิเศษจากตาของมัน
ลำต้น เป็นหนึ่งในสองแกนโครงสร้างหลักของพืชมีท่อลำเลียง อีกอย่างหนึ่งเป็นราก ทำหน้าที่รองรับใบไม้ ดอกไม้ และผลไม้ ขนส่งของเหลวระหว่างรากถึงยอดในไซเลมและโฟลเอ็ม เก็บสารอาหาร และสร้างเนื้อเยื่อชีวิตใหม่
ลำต้นโดยปกติแบ่งออกเป็นข้อและปล้อง:
ข้อรองรับหนึ่งใบหรือมากกว่า รวมทั้งตาซึ่งสามารถเติบโตเป็นก้าน (หรือใบกรวยต้นสนหรือช่อดอก) รากพิเศษอาจจะเกิดขึ้นได้จากข้อ
ปล้องคือส่วนที่อยู่ระหว่างข้อ
คำว่า "หน่อ" มักจะถูกสับสนกับ "ลำต้น"; "หน่อ" โดยทั่วไปหมายถึงการเจริญเติบโตของพืชสดใหม่ที่รวมทั้งลำต้นและโครงสร้างอื่น ๆ เช่นใบไม้หรือดอกไม้ ในพืชส่วนใหญ่ลำต้นตั้งอยู่เหนือผิวดิน แต่พืชบางชนิดมีลำต้นใต้ดิน
ลำต้นมีสี่หน้าที่หลักคือ:
รองรับและยกใบไม้ ดอกไม้ และผลไม้ ลำต้นจะช่วยให้ใบคงในที่มีแสงและให้สถานที่อยู่สำหรับดอกไม้และผลไม้
การขนส่งของเหลวระหว่างรากและหน่อโดยไซเลมและโฟลเอ็ม (ดูด้านล่าง)
เป็นที่เก็บสารอาหาร
การผลิตเนื้อเยื่อที่มีชีวิตใหม่ โดยปกติของเซลล์พืชจะมีชัวิตระหว่างหนึ่งถึงสามปี โดยลำต้นมีเนื้อเยื่อเจริญซึ่งสร้างเนื้อเยื่อที่มีชีวิตใหม่ทุกปี
ลำต้นมีเนื้อเยื่อคล้ายท่อสองที่เรียกว่าไซเลมและโฟลเอ็ม เนื้อเยื่อไซเลมจะลำเลียงน้ำโดยแรงดึงจากการคายน้ำ แรงยกตัว และความดันราก เนื้อเยื่อของโฟลเอ็มประกอบด้วยเซลล์หลอดตะแกรงและเซลล์ข้างเคียง เนื้อเยื่อทั้งสองแยกจากกันด้วยวาสคิวลาร์แคมเบียม ซึ่งเป็นเนื้อเยื่อที่สามารถแบ่งออกเป็นเซลล์ในไซเลมหรือโฟลเอ็มได้
วัดพุทธอุดมวิหาร

| วัดพุทธอุดมวิหาร |
| --- | --- |

ชื่อสามัญ: วัดพุทธอุดมวิหาร, วัดคลองสิบเก้า
ที่ตั้ง: ตำบลสิงโตทอง อำเภอบางน้ำเปรี้ยว จังหวัดฉะเชิงเทรา
ประเภท: วัดราษฎร์
นิกาย: มหานิกาย
เจ้าอาวาส: พระอธิการวิรัตน์ ฐานวโร
 สถานีย่อยพระพุทธศาสนา
วัดพุทธอุดมวิหาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสิงโตทอง อำเภอบางน้ำเปรี้ยว จังหวัดฉะเชิงเทรา  ปัจจุบันมี พระอธิการวิรัตน์ ฐานวโร เป็นเจ้าอาวาส
วัดพุทธอุดมวิหารตั้งวัดเมื่อ พ.ศ. 2454 ได้รับพระราชทานวิสุงคามสีมาเมื่อวันที่ 10 เมษายน พ.ศ. 2467 ประวัติความเป็นมาของวัดมิได้มีการจดบันทึกไว้
อาคารเสนาสนะที่สำคัญ ได้แก่ อุโบสถ กว้าง 6 เมตร ยาว 19 เมตร เป็นอาคารคอนกรีตเสริมเหล็ก กุฏิสงฆ์ 5 หลังเป็นอาคารไม้ ศาลาบำเพ็ญกุศล 1 หลัง เป็นอาคารคอนกรีตเสริมเหล็ก ศาลาการเปรียญ กว้าง 10 เมตร ยาว 28 เมตร สร้างเมื่อ พ.ศ. 2538 เป็นอาคารคอนกรีตเสริมเหล็ก หอสวดมนต์ กว้าง 10 เมตร ยาว 20 เมตร สร้างเมื่อ พ.ศ. 2530 เป็นอาคารคอนกรีตเสริมเหล็ก และหอระฆัง 1 หลัง
ลำตะคอง

| ลำตะคอง คลองลำตะคอง, ห้วยป่าไผ่, ลำเหมืองกลาง, ลำตะคองเก่า |
| --- | --- |
ลำตะคองช่วงอ่างเก็บน้ำเขื่อนลำตะคอง
ที่ตั้ง
ประเทศ:  ไทย
จังหวัด: นครนายก, นครราชสีมา
ลักษณะทางกายภาพ

ต้นน้ำ: เขาฟ้าผ่า
 • ตำแหน่ง: อำเภอปากช่อง จังหวัดนครราชสีมา
 
ปากน้ำ: แม่น้ำมูล
 • ตำแหน่ง: ตำบลท่าช้าง อำเภอเฉลิมพระเกียรติ จังหวัดนครราชสีมา
 • พิกัด: 15°00′48.4″N 102°15′42.6″E﻿ / ﻿15.013444°N 102.261833°E﻿ / 15.013444; 102.261833
ความยาว: 243 กิโลเมตร (151 ไมล์)
ลุ่มน้ำ
ระบบแม่น้ำ: ลุ่มน้ำมูล
ลำตะคอง เป็นลำน้ำสายสำคัญสายหนึ่งของจังหวัดนครราชสีมา ต้นน้ำเกิดจากเขาฟ้าผ่าซึ่งแบ่งเขตอำเภอเมืองนครนายก จังหวัดนครนายก กับอำเภอปากช่อง จังหวัดนครราชสีมา ไหลผ่านเขตอำเภอปากช่องและอำเภอสีคิ้ว เป็นเส้นแบ่งเขตอำเภอสีคิ้วกับอำเภอสูงเนิน ผ่านเขตอำเภอสูงเนิน เป็นเส้นแบ่งเขตอำเภอขามทะเลสอกับอำเภอเมืองนครราชสีมา ผ่านเขตอำเภอเมืองนครราชสีมา ไปลงแม่น้ำมูลในเขตอำเภอเฉลิมพระเกียรติ ยาว 243 กิโลเมตร มีชื่อเรียกเป็นตอน ๆ ตั้งแต่ต้นน้ำคือ คลองลำตะคอง ห้วยป่าไผ่ ลำเหมืองกลาง ลำตะคอง และลำตะคองเก่า
ลำตะคองมีพื้นที่ลุ่มน้ำประมาณ 3,518 ตารางกิโลเมตร และมีปริมาณน้ำท่าตามธรรมชาติประมาณปีละ 510 ล้านลูกบาศก์เมตร หรือประมาณร้อยละ 2.62 ของปริมาณน้ำท่าตามธรรมชาติทั้งหมดของลุ่มน้ำมูล มีการสร้างเขื่อนกั้นน้ำลำตะคองชื่อว่า "เขื่อนลำตะคอง" ทำให้สามารถใช้อ่างเก็บน้ำเพื่อการชลประทานได้
วัดพุทธเอ้น

| วัดพุทธเอ้น |
| --- | --- |


ชื่อสามัญ: วัดพุทธเอ้น, วัดเอ้น, วัดศรีสุทธาวาสเอิ้นมงกุฏ
ที่ตั้ง: ตำบลช่างเคิ่ง อำเภอแม่แจ่ม จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพุทธเอ้น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลช่างเคิ่ง อำเภอแม่แจ่ม จังหวัดเชียงใหม่
วัดพุทธเอ้น หรือ วัดเอ้น มีชื่อเดิมว่า วัดศรีสุทธาวาสเอิ้นมงกุฏ คำว่า "พุทธเอ้น" มาจากคำว่าพุทธเอิ้น (ตะโกนบอก) จากตำนานที่เล่าว่า ในครั้งพุทธกาล พระพุทธเจ้าได้เสด็จโปรดเวไนยสัตว์ผ่านมาและได้ทรงหยุดพักผ่อนที่ดอนสกานต์ ซึ่งตั้งอยู่ทางทิศตะวันออกของวัดในปัจจุบัน ได้ทรงตรัสเรียกหาพระอานนท์ พระอุปัฏฐากให้หาน้ำมาให้เสวย แล้วทรงบ้วนพระโอษฐ์ ลง ณ บริเวณที่เป็นบ่อน้ำในปัจจุบัน ซึ่งเป็นบ่อน้ำที่มีลักษณะน้ำบ้วนออกจากใต้พื้นดิน ไหลออกมาอย่างไม่ขาดสายแม้บ้านเมืองจะแห้งแล้งเพียงใดก็ตาม ต่อมาได้มีพระภิกษุ 2 รูป คือ พระติวิทวังโสและพระชมภูวิทโย ได้ธุดงค์ผ่านมาจึงได้รวมชาวบ้านละแวกนั้น สร้างวัดขึ้นตรงบริเวณที่น้ำพุ่งออก บ้างว่า คำว่า "เอ้น" มาจากความหมายในภาษาพม่าซึ่งแปลว่า "สระน้ำ" เพราะวัดนี้มีโบสถ์อยู่กลางสระน้ำ วัดพุทธเอ้นตั้งวัดเมื่อ พ.ศ. 2411 ได้รับพระราชทานวิสุงคามสีมาเมื่อวันที่ 1 สิงหาคม พ.ศ. 2533
อุโบสถของวัดตั้งอยู่กลางน้ำ เรียกกันว่า "อุทกสีมา" ที่ได้รับการขึ้นทะเบียนจากกรมศิลปากร อุโบสถสร้างโดยยกพื้นสี่เสา ล้อมรอบด้วยกำแพงศิลาแลง ด้านในมีวิหารไม้สักเก่าแก่ ที่มีภาพจิตรกรรมฝาผนังสกุลช่างไทใหญ่ซึ่งปัจจุบันภาพเหล่านี้เลือนลางมากแล้ว และสองข้างของพระประธาน ประดิษฐานพระเจ้าแสนตองและพระเจ้าทันใจ และมีพระธาตุเจดีย์ ตรงฐานประดับลาย 12 นักษัตรแบบล้านนา เป็นเจดีย์ทรงกลมบนฐานสี่เหลี่ยมย่อมุม เน้นส่วนที่เป็นมาลัยเถาสามชั้น องค์ระฆังเหลือเพียงองค์เล็กตั้งอยู่เหนือชั้นมาลัยเถา ส่วนบ่อน้ำพุทธเอ้นเป็นบ่อน้ำศักดิ์สิทธิ์ ชาวบ้านต่างพากันนำน้ำจากบ่อแห่งนี้ไปใช้เป็นน้ำดื่มน้ำกิน
วัดพุทธาธิวาส

| วัดพุทธาธิวาส |
| --- | --- |


ที่ตั้ง: ตำบลเบตง อำเภอเบตง จังหวัดยะลา
ประเภท: พระอารามหลวงชั้นตรีชนิดสามัญ
นิกาย: มหานิกาย
 สถานีย่อยพระพุทธศาสนา
วัดพุทธาธิวาส เป็นพระอารามหลวงชั้นตรีชนิดสามัญ คณะสงฆ์ฝ่ายมหานิกาย ตั้งอยู่ในตำบลเบตง อำเภอเบตง จังหวัดยะลา
วัดพุทธาธิวาสได้รับอนุญาตให้ตั้งเป็นวัดเมื่อวันที่ 1 กันยายน พ.ศ. 2460 โดยมีคณะผู้เริ่มดำเนินการ คือ พระพิทักษ์ธานี (เล็ก) นายอำเภอเบตงในสมัยนั้น นายพุ่ม คชฤทธิ์ นายกิมซุ้ย ฟุ้งเสถียรและนายผล สุภาพ ได้รับพระราชทานวิสุงคามสีมาเมื่อวันที่ 13 กุมภาพันธ์ พ.ศ. 2496 ได้ผูกพัทธสีมาเมื่อวันที่ 8 มิถุนายน พ.ศ. 2510 วัดพุทธาธิวาสเป็นอารามหลวงชั้นตรีชนิดสามัญตั้งแต่วันที่ 2 ธันวาคม พ.ศ. 2546
พื้นที่ตั้งวัดเป็นเนินเขาสูงเอียงลาดลงไปทางทิศเหนือ จัดแบ่งพื้นที่วัดออกเป็นชั้นรวม 5 ชั้น มีพระธาตุเจดีย์พระพุทธธรรมประกาศตั้งเด่นอยู่บนเนินเขา ศิลปกรรมแบบศรีวิชัยประยุกต์ โดยในองค์มหาธาตุเจดีย์บรรจุพระบรมสารีริกธาตุ สร้างขึ้นจากความคิดและการดำเนินการของอดีตประธานศาลฎีกา นายสวัสดิ์ โชติพานิช เพื่อเป็นการเฉลิมฉลองถวายแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในวโรกาสพระชนมายุครบ 60 พรรษา ออกแบบโดยหม่อมราชวงศ์มิตรารุณ เกษมศรี เจดีย์มีสีทองอร่าม สูง 39.9 เมตร มีเจดีย์องค์ประธาน 4 องค์อยู่ตรงกลางรายรอบด้วยเจดีย์บริวาร และมีเจดีย์องค์เล็กขนาดเท่ากับเจดีย์องค์บริวาร ซึ่งเป็นเรือนธาตุซ้อนกันอยู่ภายในเจดีย์องค์ประธาน วัดยังมีพระพุทธธรรมกายมงคลประยุรเกศานนท์สุพพิธาน พระพุทธรูปทองสัมฤทธิ์องค์ใหญ่ที่สุดในประเทศไทย วิหารหลวงปู่ทวดเหยียบน้ำทะเลจืด และวิหารพระครูพิศิษฐ์อรรถการ
วัดท่าขนุน

| วัดท่าขนุน |
| --- | --- |


ที่ตั้ง: ตำบลท่าขนุน อำเภอทองผาภูมิ จังหวัดกาญจนบุรี
ประเภท: วัดราษฎร์
นิกาย: มหานิกาย
เจ้าอาวาส: ครูวิลาศกาญจนธรรม (เล็ก สุธมฺมปญฺโญ)
 สถานีย่อยพระพุทธศาสนา
วัดท่าขนุน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าขนุน อำเภอทองผาภูมิ จังหวัดกาญจนบุรี มีพื้นที่ 59 ไร่ 2 งาน 30 ตารางวา
ประวัติ

วัดท่าขนุนตั้งชื่อตามท่าเรือ เป็นที่หมายสำคัญคือมีต้นขนุนอยู่หลายต้นจึงเรียกกันว่า "ท่าขนุน" ในนิราศท่าดินแดง ซึ่งพระบาทสมเด็จพระพุทธยอดฟ้าจุฬาโลกมหาราช ทรงพระราชนิพนธ์ขึ้นเมื่อ พ.ศ. 2329 ได้กล่าวถึงจังหวัดกาญจนบุรีในนามเดิมว่า เมืองปากแพรก ทรงยกทัพเรือขึ้นไปถึง เมืองไทรโยค แล้วจึงเปลี่ยนเป็นทัพบก ยกไปตั้งค่ายที่ ด่านท่าขนุน แล้วบุกโจมตีกองทัพพม่าที่ท่าดินแดง เห็นได้ว่ามีท่าขนุนก็เป็นเมืองหน้าด่านอยู่แล้ว จึงสันนิษฐานว่ามีวัดท่าขนุนตั้งอยู่แล้ว แต่หลักฐานปรากฏชัดโดยได้กล่าวถึงวัดท่าขนุนเมื่อครั้งที่พระเจ้าบรมวงศ์เธอ พระองค์เจ้าอรประพันธ์รำไพ และพระเจ้าบรมวงศ์เธอ พระองค์เจ้าอดิศัยสุริยาภา สองพระราชธิดาในพระบาทสมเด็จพระจุลจอมเกล้าเจ้าอยู่หัวกับเจ้าจอมมารดาอ่อน เสด็จมาประพาสป่าทองผาภูมิ ในการเสด็จครั้งหลังนี้ ทั้งสองพระองค์ได้ทูลขอพระราชทานพระพุทธรูปรัชกาล ขนาดหน้าตักประมาณ 1 ศอก 2 องค์ และธรรมาสน์ทรงบุษบกฝีมือช่างหลวง ถอดประกอบได้ทุกชิ้น จากในหลวงรัชกาลที่ 7 มาถวายแก่หลวงปู่พุก อุตฺตมปาโล อดีตเจ้าอาวาสวัดท่าขนุน เมื่อ พ.ศ. 2472
ถึงกระนั้นกรมการศาสนาระบุว่า วัดท่าขนุนตั้งเมื่อ พ.ศ. 2473 ชาวบ้านเรียกว่า วัดหลวงพ่อสาย เดิมเป็นที่ดินของตระกูลนกเล็กได้ถวายแก่หลวงปู่พุก อุตฺตมปาโล เพื่อสร้างวัด ต่อมาพระอาจารย์ไตแนมซึ่งเป็นชาวกะเหรี่ยง เป็นเจ้าอาวาสและได้พัฒนาวัดโดยการสร้างมณฑปพระพุทธบาท ผู้ให้ความอุปถัมภ์คือ ผู้ใหญ่บ้านทม หงสาวดี เมื่อพระอาจารย์ไตแนมมรณภาพลง วัดท่าขนุนได้กลายเป็นวัดร้างไปชั่วระยะหนึ่ง จนกระทั่งหลวงปู่สาย อคฺควํโส (พระครูสุวรรณเสลาภรณ์) เดินธุดงค์มาจากจังหวัดนครสวรรค์ และปักกลดพักที่วัดร้าง ชาวบ้านเกิดความเลื่อมใสจึงได้นิมนต์ท่านอยู่จำพรรษา และพัฒนาวัดสร้างเสนาสนะเพิ่มขึ้น จนกลายเป็นวัดประจำอำเภอทองผาภูมิมาจนทุกวันนี้
ต่อมา พ.ศ. 2535 หลวงปู่สาย อคฺควํโส ได้มรณภาพลง ทำให้เสนาสนะทั้งหลายได้ทรุดโทรมลง จนถึง พ.ศ. 2545 พระราชธรรมโสภณรักษาการเจ้าคณะจังหวัดกาญจนบุรีในขณะนั้น ได้มีบัญชาให้พระครูวิลาศกาญจนธรรมมาพัฒนาวัดท่าขนุน จนมีเสนาสนะที่สมบูรณ์ขึ้นอีกครั้ง
อาคารเสนาสนะ

อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2497 กว้าง 3 วา ยาว 9 วา ได้รับพระราชทานวิสุงคามสีมา เมื่อวันที่ 24 กุมภาพันธ์ พ.ศ. 2498 พระพุทธเจติยคีรี เป็นพระเจดีย์ศิลปะพม่า สร้างเมื่อ พ.ศ. 2534 ตั้งอยู่บนยอดเขาภายในพื้นที่วัด พระเจดีย์ 80 พรรษา สร้างเมื่อ พ.ศ. 2536
ปูชนียวัตถุมีธรรมาสน์ทรงบุษบก สร้างจากไม้แกะสลักทั้งองค์ ถอดประกอบได้ทุกชิ้น ได้รับการขึ้นทะเบียนเป็นโบราณวัตถุของกรมศิลปากร พระพุทธรูปรัชกาล 2 องค์ ศิลปะรัตนโกสินทร์ตอนปลาย ขนาดหน้าตัก 1 ศอก จำนวน 2 องค์ พระพุทธรูปศิลปะล้านช้าง ขนาดหน้าตัก 1 ศอก ไม่ทราบที่มา และรอยพระพุทธบาทจำลอง หล่อจากสัมฤทธิ์ ขนาดกว้าง 1 ศอก ยาว 3 ศอก ไม่ทราบที่มา
แหล่งโบราณคดี

บริเวณวัดยังเป็นแหล่งโบราณคดี มีลักษณะเป็นเนินดินขนาดใหญ่อยู่ริมแม่น้ำแควน้อย สันนิษฐานว่าเป็นที่ตั้งทัพของฝ่ายไทยในสงครามรบพม่าที่ท่าดินแดง (พ.ศ. 2329) เพราะมีปราการทางธรรมชาติคือ แม่น้ำแควน้อยไหลผ่านทางด้านตะวันตกเฉียงเหนือ ส่วนทางด้านทิศตะวันออกและทิศใต้มีภูเขาล้อมรอบ พบหลักฐานทางโบราณคดีที่เกี่ยวกับเครื่องถ้วยจีนที่มักจะใช้ในกองทัพของบรรดาแม่ทัพนายกอง โดยเฉพาะกษัตริย์
โบราณวัตถุที่พบ คือ เศษภาชนะดินเผาเนื้อหยาบ เผาด้วยอุณหภูมิต่ำ เศษภาชนะดินเผาเนื้อแกร่ง เผาด้วยอุณหภูมิสูงชนิดเคลือบสีน้ำตาลทั้งด้านนอกและด้านใน และเครื่องถ้วยจีน สมัยราชวงศ์หมิงและราชวงศ์ชิง
รายนามเจ้าอาวาส

หลวงปู่พุก อุตฺตมปาโล (พ.ศ. 2473–2485)
หลวงปู่ไตแนม (พ.ศ. 2485–2498)
พระครูสุวรรณเสลาภรณ์ (พ.ศ. 2498–2535)
พระอธิการสมเด็จ วราสโย (พ.ศ. 2535–2541)
พระสมุห์สมพงษ์ เขมจิตฺโต (พ.ศ. 2541–2551)
พระครูวิลาศกาญจนธรรม (เล็ก สุธมฺมปญฺโญ) (พ.ศ. 2551–ปัจจุบัน)
พระพุทธรูปสมเด็จองค์ปฐม
วราห์ บุญญะสิทธิ์

| พลเอกวราห์ บุญญะสิทธิ์ม> ป.ช., ม.ว.ม., จ.ภ. |
| --- | --- |

สมาชิกวุฒิสภา
ดำรงตำแหน่ง 11 พฤษภาคม พ.ศ. 2562 – 10 กรกฎาคม พ.ศ. 2567
สภาขับเคลื่อนการปฏิรูปประเทศ
ดำรงตำแหน่ง 5 ตุลาคม พ.ศ. 2558 – 3 สิงหาคม พ.ศ. 2560
 
ข้อมูลส่วนบุคคล
เกิด: 28 มิถุนายน พ.ศ. 2501 (66 ปี)
คู่สมรส: หม่อมหลวง พิศเพียงแข บุญญะสิทธิ์
ศิษย์เก่า: โรงเรียนเตรียมทหาร รุ่น 18 (ตท.18)   โรงเรียนนายร้อยพระจุลจอมเกล้า รุ่น 29 (จปร.29)   โรงเรียนเสนาธิการทหารบก   วิทยาลัยป้องกันราชอาณาจักร (วปอ.54)
ชื่อเล่น: ต้อม
ยศที่ได้รับการแต่งตั้ง
รับใช้:  ไทย
สังกัด:  กองทัพบกไทย
ประจำการ: พ.ศ. 2525 - พ.ศ. 2561
ยศ:  พลเอก

พลเอก วราห์ บุญญะสิทธิ์ (28 มิถุนายน 2501-) สมาชิกวุฒิสภาไทย ชุดที่ 12 นายทหารพิเศษประจำกรมทหารราบที่ 1 มหาดเล็กรักษาพระองค์ และกรมทหารราบที่ 11 รักษาพระองค์ ราชองครักษ์เวร อดีตตุลาการศาลทหารสูงสุด อดีตที่ปรึกษาพิเศษกองทัพบก อดีตรองเสนาธิการทหารบก อดีตรองแม่ทัพภาคที่ 1 อดีตผู้บัญชาการกองพลที่ 1 รักษาพระองค์ อดีตผู้บังคับการกรมทหารราบที่ 1 มหาดเล็กรักษาพระองค์ อดีตกรรมการบริหารกิจการองค์การขนส่งมวลชนกรุงเทพ อดีตสมาชิกสภาขับเคลื่อนการปฏิรูปประเทศ เป็นหนึ่งในนายทหารที่ควบคุมการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553
ประวัติ

พลเอก วราห์ บุญญะสิทธิ์ เกิดเมื่อวันที่ 28 มิถุนายน พ.ศ. 2501 เป็นบุตรชายของพลเอก วัฒนา บุญญะสิทธิ์ อดีตรองแม่ทัพภาคที่ 1 , ผู้บัญชาการกองพลทหารราบที่ 9 และผู้บังคับการกรมทหารราบที่ 31 รักษาพระองค์ กับ นางนงลักษณ์ บุญญะสิทธิ์ มีพี่น้อง 2 คน คือ
พลเอก วราห์ บุญญะสิทธิ์
นางวัลย์ลีย์ บุญญะสิทธิ์
พลเอก วราห์ฯ รับราชการทหารตั้งแต่ปี พ.ศ. 2525 ถึงปี พ.ศ. 2561 โดยเมื่อวันที่ 19 กันยายน พ.ศ. 2549 ขณะดำรงตำแหน่งรองผู้บังคับการกรมทหารราบที่ 1 มหาดเล็กรักษาพระองค์ พันเอก วราห์ฯ(ยศในขณะนั้น)ได้เป็นหนึ่งในนายทหารที่ร่วมกระทำรัฐประหาร และต่อมาได้ขึ้นเป็นผู้บังคับการกรมทหารราบที่ 1 มหาดเล็กรักษาพระองค์ (ผบ.ร.1 รอ.) แทน พันเอก ไพบูลย์ คุ้มฉายา(ยศในขณะนั้น) ที่ได้เลื่อนขึ้นเป็น รองผู้บัญชาการกองพลที่ 1 รักษาพระองค์ (รอง ผบ.พล.1 รอ.)
หลังจากเกษียณอายุราชการแล้ว ได้มีพระบรมราชโองการโปรดเกล้าฯให้ดำรงตำแหน่งสมาชิกวุฒิสภา เมื่อ วันที่ 11 พฤษภาคม พ.ศ. 2562
ครอบครัว

ชีวิตครอบครัวสมรสกับ หม่อมหลวง พิศเพียงแข บุญญะสิทธิ์(ชยางกูร) มีบุตรสาว 2 คน คือ
นางสาว วรรณพักตร์ บุญญะสิทธิ์
นางสาว วรรณรดา บุญญะสิทธิ์
การศึกษา

สำเร็จการศึกษาจาก โรงเรียนเตรียมทหาร รุ่นที่ 18 รุ่นเดียวกับพลเรือเอก ลือชัย รุดดิษฐ์ อดีตผู้บัญชาการทหารเรือ พลอากาศเอก ชัยพฤกษ์ ดิษยะศริน อดีตผู้บัญชาการทหารอากาศ  โรงเรียนนายร้อยพระจุลจอมเกล้า รุ่นที่ 29 รุ่นเดียวกับพลเอก เทพพงศ์ ทิพยจันทร์ สมาชิกวุฒิสภา อดีตปลัดกระทรวงกลาโหมและอดีตผู้ช่วยผู้บัญชาการทหารบก พลเอก พรพิพัฒน์ เบญญศรี อดีตสมาชิกวุฒิสภา และอดีตผู้บัญชาการทหารสูงสุด พลโท ปิยวัฒน์ นาควานิช อดีตแม่ทัพภาคที่ 4 และสำเร็จการศึกษาระดับปริญญาโท สาขารัฐประศาสนศาสตรมหาบัณฑิต จากมหาวิทยาลัยศรีปทุม
พ.ศ. 2518 โรงเรียนเตรียมทหาร
พ.ศ. 2520 โรงเรียนนายร้อยพระจุลจอมเกล้า
พ.ศ. 2528 หลักสูตรชั้นนายร้อย เหล่าทหารราบ รุ่นที่ 70
พ.ศ. 2531 หลักสูตรชั้นนายพัน เหล่าทหารราบ รุ่นที่ 49
พ.ศ. 2533 โรงเรียนเสนาธิการทหารบก หลักสูตรหลักประจำชุดที่ 69
พ.ศ. 2549 มหาวิทยาลัยศรีปทุม (รัฐประศาสนศาสตร์มหาบัณฑิต)
พ.ศ. 2554 ปริญญาบัตรวิทยาลัยป้องกันราชอาณาจักร (วปอ.54)
การรับราชการ

พลเอก วราห์ฯ ดำรงตำแหน่งที่สำคัญ เช่น ผู้บังคับการกรมทหารราบที่ 1 มหาดเล็กรักษาพระองค์(ผบ.ร.1 รอ.) เมื่อปี พ.ศ. 2549 จากนั้นในปี พ.ศ. 2555 ดำรงตำแหน่งผู้บัญชาการกองพลที่ 1 รักษาพระองค์(ผบ.พล.1 รอ.) ต่อมาได้ดำรงตำแหน่ง รองแม่ทัพภาคที่ 1(รอง มทภ.1), รองเสนาธิการทหารบก(รอง เสธ.ทบ.) และได้รับพระราชทานยศพลเอก ตั้งแต่ 1 ตุลาคม 2560
ธ.ค. 2540 - ผู้บังคับกองพันทหารราบที่ 3 กรมทหารราบที่ 11 รักษาพระองค์
ธ.ค. 2544 - เสนาธิการกรมทหารราบที่ 31 รักษาพระองค์
ธ.ค. 2546 - รองผู้บังคับการกรมทหารราบที่ 1 มหาดเล็กรักษาพระองค์
ต.ค. 2549 - ผู้บังคับการกรมทหารราบที่ 1 มหาดเล็กรักษาพระองค์
ต.ค. 2551 - รองผู้บัญชาการกองพลที่ 1 รักษาพระองค์
ต.ค. 2555 - ผู้บัญชาการกองพลที่ 1 รักษาพระองค์
เม.ย. 2557 - รองแม่ทัพภาคที่ 1
เม.ย. 2558 - รองแม่ทัพภาคที่ 1 / ผู้บังคับหน่วยเฉพาะกิจนราธิวาส
ต.ค. 2558  - รองเสนาธิการทหารบก/รอง ลธ.รมน.
ต.ค. 2560 - ที่ปรึกษาพิเศษกองทัพบก
ราชการพิเศษ

ราชองครักษ์พิเศษ
ราชองครักษ์เวร
ตุลาการศาลทหารกลาง
ตุลาการศาลทหารสูงสุด